cyanic-selkie/wikianc huggingface dataset:
An der schönen blauen Donau
Nasjonal betydning
I 1874 betegnet musikkanmelderen Eduard Hanslick donauvalsen som en «ordløs freds-Marseillaise» Allerede i 1888 ble den nevnt sammen med Keiserhymnen og nasjonalsangen. Uroppførelsen av Gernerths tekst i 1890 ble også mottatt med god kritikk.
Pelipper
Pelipper er en fiktiv art i pokémonserien. Den ble introdusert i 3. generasjon, og har nummer 279 i den offisielle pokédexen. Pelipper er av typene vann og flygende, som den pokémonen den utvikler seg fra, Wingull.
Al Mahwit (guvernement)
Al Mahwit (arabisk: المحويت) er et av tjue guvernement i Jemen. Guvernementets areal er 2 330 km². I 2004 hadde Al Mahwit 494 557 innbyggere. Administrasjonssenteret ligger i byen Al Mahwit.
New Line Cinema
New Line Cinema er et av Hollywoods største filmselskaper og er en del av Time Warner. Selskapet er i nyere tid mest kjent for sin filmatisering av Ringenes herre, i tillegg til Austin Powers-filmene og kultklassikeren Dark City.
Kinderegg
Kindereggfigurer
Den første Happy Hippo-serien utgitt i Norge var Happy Hippos Fitness Feber. Senere har også seriene Happy Hippos on Holyday og Happy Hippos talentshow blitt utgitt. I Tyskland er det imidlertid også blitt utgitt en rekke andre serier med Happy Hippos.
Traktoristy II
Traktoristy II (originaltittel: Трактористы 2) er en russisk film fra 1992, regissert av Gleb Alejnikov og Igor Alejnikov.
Handling
Imidlertid har Klim en konkurrent, Nazar Duma, en annen traktor-fører i førti-årene. På den annen side går nabo-gården konkurs, og ungdommene fra den gården er en gjeng og terroriserer gården hvor Klim arbeider. Konkurransen mellom de to gårdene resulterer etter hvert i en blodig feide.
Mæl kraftverk
Kraftverket er eid av Hydro Energi. Det ble satt i drift i 1957.
Nordre Østerdalen
Valgkretsen Nordre Østerdalen bestod av herredene Sollien/Solli, Ytre Rendalen, Øvre Rendalen,Tønset/Tynset, Tolgen, Lille-Elvedalen/Alvdal, Engerdalen fra 1912, Folldalen fra 1915 og Kvikne med rundt 17 000 innbyggere og 8 500 stemmeberettigede etter innføringen av kvinnelig stemmerett.
Flattum bru
Flattum bru går over Synna / Livasselva like ved Åmodt i Nord-Torpa. Dette er en gammel ferdsel- og kirkevei fra Vest-Torpa til Nord-Torpa, og var en viktig del av vegen til brukene Vestom, Skogstadlia, Nedre og Øvre Nygård som alle ligger på vestsiden.
Brua ble som vanlig på trebruer, bygget med tak. Men i 1997 var brua preget av tidens tann, så den ble stengt. I 2002 ble brua gjenåpnet etter å ha blitt restaurert.
Leve Patagonia
Bjørnstad har fortalt at han fikk ideen til Leve Patagonia da vennen Ole Paus introduserte ham til Kristiania-bohemen og bad ham lese Hans Jæger; Paus bidro selv i rollen som Jæger på platen. Nittenåringen Ketil Bjørnstad ble kjent med Ole Paus i 1971, da han banket på hos Paus og erklærte at «du er et geni». Bjørnstad fattet sterk interesse for Kristiania-bohemen og satte seg grundig inn i deres historie. Utgivelsen inneholder den lange artikkelen «Om Jæger, bohemen og det som hendte senere», skrevet av Bjørnstad. Hver enkelt sang har også en tilhørende forklaring, som sier noe om dens historiske forankring. Bjørnstad har senere fordypet seg enda mer i dette stoffet, og utgitt fyldige bøker om Oda Lasson i Oda! (1983) og Hans Jæger i Jæger (2001). Leve Patagonia er basert på faktiske hendelser, og Bjørnstad selv karakteriserer verket som «en hyllest til en gruppe mennesker som på ingen måte var feilfrie, men som våget å kjempe for det de trodde på».
Leve Patagonia ble innspilt i Rosenborg Studios i Oslo, og utgitt på Polygram records. Produsent var Svein Erik Børja. Grafisk formgiver var Bruno Oldani.
LP 2
Side A
Norgesmesterskapet i fotball for menn 1903
Avviklingen
Det ble planlagt en kamp i Skien mellom Akademisk og Odd, men denne ble aldri noe av da Akademisk ikke hadde råd til å reise. Kampen mellom Grane og Odd ble i ettertid oppgradert til finale.
Regnklegger
Utseende
Larvene er mer eller mindre hvitaktige, pølseformede, beinløse uten noen tydelig hodekapsel. De består av 11 segmenter, og segmentgrensene er veldig tydelige. De fleste segmentene har vorteaktige utvokster. Hodeenden er tilspisset og munndelene stikker ut som et par små kroker. De kan strekke seg ut og trekke seg sammen ganske kraftig.
Levevis
Larvene lever i våt eller fuktig jord, som oftest nær vann, men de kan ha sine larver langt fra vann. Larveutviklingen for de fleste av de nordiske artene tar normalt ett år, mens enkelte av de største artene trenger to år. Larvene er predatore (rovdyr) som fanger ulike slags bytte, særlig andre insektlarver.
Systematisk inndeling / norske arter
På grunn av dialektforskjeller kan det være andre navn på artene enn de offisielle, noe som kan gi en viss forvirring.
Helen Gurley Brown
Helen Gurley Brown (1922–2012) var en amerikansk forretningskvinne og mangeårig redaktør for damemagasinet Cosmopolitan. Hun er tilskrevet mye av æren for for bladets internasjonale suksess.
Havburkne
Havburkne  (latin:  Asplenium marinum ) er en art av klatrende og nøysomme bregner innenfor småburkneslekten i småburknefamilien. Den vokser i saltpåvirkede sprekker ved havet, og danner ikke hybrider hos oss. På engelsk heter den «Sea Spleenwort».
Ray Wilson
Karriere
Opprinnelig var Ray Wilson angrepsspiller, men han slo aldri skikkelig til, verken som spiss eller ving. Manager i Huddersfield var Bill Shankly. Han besluttet å flytte Wilson ned i forsvarsrekka. Dette viste seg å være en riktig avgjørelse, og Wilson etablerte seg snart som fast inventar på Alf Ramseys engelske landslag der han til slutt ble stående med 63 landskamper.
To år senere, i 1968, ble Wilson skadet igjen. Denne gangen var det en alvorlig og komplisert kneskade som tok ifra ham mye av hans ekstreme hurtighet. Dette tvang ham til å trappe ned, og i 1969 gikk han fra Everton til Oldham og avsluttet senere karrieren som spillende trener i Bradford City. Deretter gjorde han et relativt overraskende karrierevalg og ble begravelsesbyråagent.
Moriodema
Levevis
Artene er knyttet til råtten ved.
Bunnstoff
Korrosjon må hindres fordi det reduserer styrken i stålskip, mens begroing er et problem fordi det reduserer skipets hastighet. Et skip er normalt i dokk for maling med to til tre års mellomrom. Det er ikke uvanlig å se 15-20 % hastighetsreduksjon fra nymalt skip og frem til det går i dokk.
Glafsfjorden
Etymologi
Innsjøen er nevnt i 1560 som Glassfiolen. Opprinnelig har navnet sannsynligvis vært Gladher (gammelsvensk), opphav til glad i betydningen lys og blank. Senere har fjorden blitt lagt til. Den opprinnelige forstavelsen Gladhs- har med tiden utviklet seg til Glass, som senere er blitt til Glafs- gjennom påvirkning av soknenavnet Glava.
Liste over kulturminner i Loppa
ID-nummer består av et lenket tall som går direkte til det aktuelle kulturminnet i Kulturminnesøk.
Ƙ
og (K med krok) er en bokstav som brukes i hausa, der den representerer en velar ejektiv - ).
Vesterheim
Haugan House
Haugan House er et av husene i friluftsmuseet med permanente utstillinger. Det norske immigrantparet Hans og Anna Haugan bygde huset på sin farm sydvest for Decorah på 1860-tallet og bodde der, idet minste frem til 1880. Huset er et typisk eksempel på husmannstue som var i bruk i Norge på hele 1800-tallet.
Resident Evil 2
Resident Evil 2 (kjent som Biohazard 2 i Japan) er et tredjepersons survival horror-spill laget og utgitt av Capcom. Spillet ble først gitt ut til PlayStation i 1998, og er det andre spillet i deres Resident Evil-serie. Resident Evil 2 ble senere overført til PC, Nintendo 64 og Nintendo GameCube.
Abdoulaye Wade
Wade stilte for første gang som presidentkandidat i februar 1978 mot president Léopold Sédar Senghor, og fikk 17,4 % av stemmene. Han stilte igjen i 1983, 1988 og 1993, og kom hver gang på andreplass, bak president Abdou Diouf. I februar 2000 kom han igjen på andreplass i første runde av presidentvalget, men siden ingen kandidater fikk rent flertal ble det holdt en andre valgomgang den 19. mars. Da vant Wade med 58,5 % av stemmene. Han ble president den 1. april 2000.
Algon
Utbredelse
Slekten er vidt utbredt i Øst- og Sørøst-Asia. To arter fra Afrika blir også plassert i slekten, men hører trolig ikke hjemme der.
Samenes historie
I middelalderen, fra rundt 1050 til 1500, ble Norge, Danmark og Sverige samlet under hver sin kongemakt. Disse rikene hadde interesser innen handel og skattelegging av samene. I tillegg utviklet Republikken Novgorod (i dag del av Russland) seg til å bli en viktig økonomisk aktør, som også ville ha herredømme i nordområdene. Det skjedde også en kolonisering på samiske områder i høymiddelalderen, med spredte kystbosetninger i Finnmark og jordbrukere i fjordstrøkene i Sør-Troms. Noe av det samme skjedde i Nord-Sverige, der kirken fikk eiendomsrett til lakseelver. Laks var både betaling og skatt. På 1300-tallet skjer også en kolonisering i områdene langs flere av de store elvedalene i Nord-Sverige, hvor innflyttende finske og svenske bønder slo seg ned. I middelalderen blir samene med i omfattende sesongfiskerier, noe som etterhvert blir viktigere enn pelshandel. Mange samer blir fiskebønder, kjent som sjøsamer, mens andre lever i innlandet med spesialisering på reinhold, jakt og fangst.
Tidlige skriftlige kilder
I Egils saga fortelles det om handel og skattelegging av samene, samt at samer var med på ferdier til Island. Videre foteller Snorre Sturlason omfattende om samer i Heimskringla, blant anne om trolldomskunst, naboskap, ekteskap og skipsbygging. Fra middelalderen og utover blir de skriftlige kildene mer pålitelige på grunn av kirkens og skattemyndighetenes dokumenter.
Vikingtiden
Årene 800–1050 er kjent som vikingtiden, og den norrøne bosetningen i nord ekspanderte enda lengre innover i landet og nordover langs kysten enn tidligere. Samene bodde i et stort område, med ulike politiske og økologiske forhold og i utkanten av de forsøkene på statsdannelser som skjedde på Nordkaloten. Dermed oppstod store ulikheter mellom samiske grupper når det kommer til næring, samfunn, språk, kultur og politikk. Flesteparten hadde lenge tilknytning til jakt, sanking og ferskvannsfiske, samt at samene ved kysten av Nord-Norge drev med havfiske. I sørlige deler hadde grupper av samer startet tidlig med husdyr og muligens jordbruk. Arkeologiske undersøkelser i Misvær og Beiarn viser at samisk jordbruk ble etablert her, samt av sagatekster som Flateyjarbók der bufinner, altså samiske fiskerbønder, omtales rundt år 1000.
Samenes næringsveier i middelalderen
Samene langs kysten var med i de kommersielle fiskeriene, som Lofotfisket, og handelen gikk via hanseatene i Bergen. I områder der samene hadde muligheter til å ta del i handel oppstod kraftig vekst i villreinfangsten.
Dambadondogiin Baatarjav
Idrettskarriere
Baatarjav deltok ved Paralympiske sommerleker 2000, men ble slått ut i kvartfinalen, der han tapte kvartfinalen 93-102 for sørkoreanske Tae Sung An, som vant denne øvelsen.
Kalle Orstad
Orstad fikk sin første malerutdanning ved Thoralf Gjesdals malerskole i Stavanger. Han var elev ved Statens kunstakademi i 1945–1948. I 1949 var han elev av Jean Heiberg og Aage Storstein. Orstad malte for det meste landskapsbilder, med motiv fra Jæren og hjemfylket Rogaland.
Škoda Octavia (1959–71)
Modellhistorie
I 1959 fikk den en ansiktsløftning og modellene ble omdøpt til Škoda Octavia (i stedet for 440) fordi den var den åttende generasjonen av Škoda-biler, Škoda Octavia Super (i stedet for 445) og Škoda Felicia (i stedet for 450). I 1960 ble to touring sportsmodeller med motorene til de to Škoda Felicia lagt til modell-utvalget. I 1961 ble ytterligere en modifiserte motorer brukt, og de interne typebetegnelsene ble delvis endret. I 1963 ble kupeen på Octavias endret (inkludert individuelle seter foran i stedet for et felles sete), og den modifiserte grillen var merkbar utvendig. Octavia produserte 283 617 biler, inkludert 54.086 Octavia stasjonsvogner.
Oslo
Ved oppløsningen av den dansk-norske unionen i 1814 var byen opplagt som hovedstad i den selvstendige staten Norge. Oslo var en mindre by etter europeisk målestokk til ut på 1800-tallet, men etter industrialiseringen skjøt veksten fart. Omkring år 1900 var byen et veletablert industrisentrum med nesten 250,000 innbyggere. I 1925 fikk hovedstaden navnet Oslo etter gamle bydannelsen under Ekebergåsen. I 1948 ble Aker kommune innlemmet, og flere av Akergårdene ble bygget ut til drabantbyer. Oslo er etter en periode med relativt stabilt innbyggertall igjen i sterk vekst og vokser raskere enn andre nordiske hovedsteder. Det stigende folketallet skyldes i all hovedsak innvandring fra utlandet. Per 1. januar 2012 er 23 % av Oslos befolkning innvandrere, med norsk-svensker og norsk-pakistanere som de største minoritetsgruppene.
Navn og etymologi
Navnet har vært forklart på ulike måter gjennom tidene og navnets alder er uvisst. Peder Claussøn Friis skrev i Norriges beskrivelse, utgitt i 1613, at «Oslo» kommer av «Loens os». Forklaringen har vært skolelektyre i lang tid. To forhold skaper tvil om den drøyt fire hundre år gamle teorien: For det første er det tidligste skriftlige belegg for elvenavnet «Loen» å finne i hans egen Norriges beskrivelse fra 1613; i middelalderkildene heter elva «Oln» eller «Eln», senere «Alna» eller «Elna». For det andre er sammenstillingen av leddene ifølge språkforskerne feil. Skulle Oslo ha kommet av «Loens os» måtte byen ha hatt navnet Loaros, jevnfør Nidaros og Røros.
Škoda Octavia (1959–71)
Škoda Octavia Super (1959–1964)
Sylindervolum: 1221 cm³
Team Lotus
Moss og Clark
Men Lotus var også inne i en mørk periode i Formel 1-VM. Clark ble uforskyldt innblandet i katastrofen på Monza i september 1961 som kostet et dusin tilskuere livet, og i påsken året etter ble Moss så stygt skadet da han krasjet Lotusen sin på Goodwood at han var ferdig som toppkjører.
ITMRD
AITMRD / AIMRaD
I enkelte disipliner er også artikkelens sammendrag viktig. Det uttrykkes igjen på engelsk ved 'Abstract'. Framstillingen blir da AITMRD eller AIMRaD. Når forskeren ønsker å få oversikt over et fagfelt, er sammendraget helt nødvendig for å kunne tilegne seg hovedtrekkene og hovedfunnene i en artikkel. Ofte er det slik at sammendraget følger ITMRD-strukturen setning for setning innenfor den knappe ord-rammen som sammendraget skal formidles gjennom.
Se også
IMRAD
Oslo
Geologi
Isen smeltet og trakk seg tilbake fra Oslogryta for omkring 9,000 år siden. Alt land i Oslo som nå ligger lavere enn 210 meter over havet lå den gang under havoverflaten. Isen førte med seg store mengder sand, som i dag ligger som rygger i landskapet, blant annet på Linderud og ved vannene i Nordmarka. Flere av slettene i byen, blant annet ved Ullevaal Stadion og på Majorstuen, var tidligere fast leirbunn i sjøen som oppsto da Oslofeltet sank ned i permtiden. I disse områdene siver saltvann fortsatt bort, noe som gjør at leiren kan forandre karakter og rase ut. Dette vanskeliggjør blant annet bolig- og T-banebygging.
Indre og ytre by, østkant og vestkant
Av Oslo kommunes areal på 454 km² utgjør området med bybebyggelse, kalt byggesonen, 147 km², mens øyene og Marka dekker resten.
Team Lotus
80 og 90-tallet
Etter dette fikk Lotus stadig problemer i Formel 1. Venturi-biler ble forbudt, det samme ble Lotus 86 og 88 med «dobbelramme», og den etterfølgende modellen med sitt revolusjonerende karbonfiberkarosseri var underlegen McLarens lignende løsning. Chapman, som alltid hadde vært tiltrukket av Formel 1 fordi sporten åpnet for innovative løsninger, begynte å miste gløden. Hans siste mesterverk i sporten var Lotus 92 med aktivt fjæringssystem. Men på ett område var Lotus konservative: De holdt på Ford-motorer fram til turbo-årenes inntog i 1983. Gjennom 80-årene prøvde de både Renault- og Hondamotorer, men de nådde aldri høyere enn tredjeplass i konstruktør-VM. Ayrton Senna tok Lotus sine to siste Formel 1 seire i 1987.
Høsten 1994 sa Lotuslaget takk for seg etter en skuffende sesong uten ett eneste poeng.
Boreal Norge
Historie
I juli 2014 kjøpte konsernet Hurtigrutens eierandel i TIRB på 71.3 % via datterselskapet Boreal Transport Nord, og ble med det majoritetseier i TIRB, som blant annet eide busselskapene Cominor (100 %) og Senja Rutebil (49,3 %).
Gete Wami
Getenesh «Gete» Wami (amharisk: ጌጤነሽ «ጌጤ» ዋሚ ደግፌ, født 11. desember 1974 i Debre Berhan) er en etiopisk friidrettsutøver (langdistanseløper). Hun slo igjennom under junior-VM i 1992, hvor hun kom på en andreplass på 10 000 meter. De senere årene har Wami spesialisert seg på gateløp samt maraton.
Oslo
Ytre vest
Bydel Vestre Aker er også i stor grad preget av villabebyggelse og strekker seg nordover til Nordmarka. Røa, Vinderen, Slemdal og Holmenkollen er blant områdene som ligger i denne bydelen, i tillegg til vestkantens eneste drabantby, Hovseter. Et av Oslos mest kjente landemerker, Holmenkollbakken, assosieres med Vestre Aker, men ligger strengt tatt i Nordmarka rett innenfor markagrensa. Tryvannstårnet og Bogstad gård er også kjente steder i området, begge rett innenfor markagrensen. Bogstad ligger ved inngangen til Sørkedalen, som danner det nordvestre hjørnet av Oslo. På jordene til Bogstad gård ligger også Oslo Golfklubb og Bogstad Camping. Bydelsadministrasjonen for Bydel Vestre Aker ligger på nordre Huseby (ved gardeleiren).
Indre øst
Som indre øst regnes vanligvis de administrative bydelene Gamle Oslo, Grünerløkka og Sagene. Bydel Gamle Oslo har sitt navn etter Gamlebyen, som var stedet der det opprinnelige Oslo lå i middelalderen. Etter at byen ble flyttet til motsatt side av Bjørvika under navnet Christiania, fortsatte imidlertid enkelte å bo i Gamlebyen, spesielt rundt Oslo Hospital. Området ble igjen innlemmet i byen i 1859. I Gamle Oslo ligger også den gamle forstaden Grønland og deler av Tøyen, kjent som multikulturelle bydeler, selv om områdene i dag opplever synkende andel innvandrere. Lenger øst ligger blant annet Enerhaugen, Jordal, Vålerenga, Ensjø og Helsfyr.
Sørøst
Oslos sørligste og største bydel er Søndre Nordstrand, som strekker seg mellom fjorden og Østmarka. Dette er også den nyeste delen av Oslo. Utbyggingen av området startet i 1980-årene, med nye nabolag som Mortensrud, Lofsrud, Holmlia, Prinsdal og Bjørndal. Bydelen er det området i Oslo som har de største arealene som fremdeles er tilgjengelig for ytterligere ekspansjon. Bydel Søndre Nordstrand har også betydelige friarealer, blant annet det populære badestedet Hvervenbukta. Bydelen huser også Grønmo Golfklubb og Klemetsrud energigjenvinningsanlegg.
Škoda Octavia (1959–71)
Škoda Octavia Combi (1961–1971)
Toppfart: 115 km / t
Oslo
Scenekunst
Den Norske Opera hadde sin første forestilling i Folketeatret ved Youngstorget i februar 1959. Operaen flyttet i 2008 til et eget operabygg i Bjørvika, og har opplevd en kraftig økende interesse for virksomheten. Operabygningen har blitt et viktig turistmål, og i den første sesongen i nytt bygg ble det solgt 285,000 billetter, noe som utgjorde 99,6 % av de tilgjengelige setene. Et profesjonelt ballettensemble var en del av operaen, da den startet i 1959. I 1993 fikk dette navnet Nasjonalballetten, og etter innflyttingen i nytt hus heter institusjonen Den Norske Opera & Ballett.
Næringsliv
Parallelt med nedbyggingen og utflyttingen av industrien har Oslo blitt en serviceby. Mange av disse arbeidsplassene ligger i offentlig sektor, og i 1998 hadde byen 50,000 statlige arbeidsplasser. På samme tid hadde Oslo kommune ca. 55,000 ansatte. I privat sektor domineres Oslo av administrasjon, og flertallet av landets største bedrifter holder til enten i eller nær byen. Oslo er også stor på ting som logistikk og handel, i tillegg til «nye» bransjer som markedsføring, IKT og juridiske- og finansielle tjenester.
Demografi
Ifølge «Befolkningsfremskrivning for Oslo 2013–2030» fremlagt av Oslo kommune i mai 2012 ventes befolkningen etter hovedalternativet å øke til 834,000 innbyggere i 2030.
Talespråk
Talemålet i Oslo kan deles inn i to distinkte varianter av norsk. Den ene vikamålet, folkemålet som har fått navn etter den tidligere bydelen Pipervika. Denne dialekten ligger omtrent midt imellom kystmål og innlandsmål, og har retrofleks flapp («ma ł ing»), ofte trykk på første stavelse («so s ial», «a v is»), a-endelser i fortid av svake verb («bank a ») og a-endelser i bestemt form flertall («gutt a »).
Administrativ inndeling
Bydelene har egne bydelsadministrasjoner, som forbereder saker for bydelspolitikerne og som iverksetter det som besluttes.
Etater og kommunale foretak
Blant kommunens øvrige virksomhetene finner vi Vann- og avløpsetaten med 600 ansatte som forvalter vann- og avløpsinfrastruktur til en verdi av ca 100 milliarder kroner, Oslo brann- og redningsetat med 410 ansatte, og åtte brannstasjoner rundt om i byen. Hovedbrannstasjonen ligger på Hammersborg, mens de andre er spredt rundt i bydelene. Disse omfatter blant annet Briskeby brannstasjon, Grorud brannstasjon og Bryn brannstasjon. Helseetaten har om lag 850 ansatte og har ansvar for folkehelse i Oslo og operative tjenester som offentlig legevakt og tannlegevakt. Oslos byantikvaren ble opprettet i 1956 som landets første byantikvarembete. Byantikvaren holder til i Maridalsveien 3, der de holder til i gamle industrilokaler sammen med Oslo byarkiv. Oslo har også flere kommunale foretak. Oslo Havn KF står for driften av havna, mens Boligbygg Oslo er et kommunalt foretak som eier og forvalter boliger på vegne av kommunen. Det er derimot Undervisningsbygg Oslo KF som er Oslos største eiendomsforvalter, gjennom eierskap og drift av et hundreogsyttitalls skoler.
Samferdsel
I Oslo har Samferdselsetaten ansvaret for langsiktig samferdselsplanlegging, trafikk- og gatebruksplaner, trafikksikkerhet og planer for fremkommelighetstiltak for kollektivtrafikken.
Pansertog
Pansertog er pansrede togsett som brukes i krigføring. Pansertog er vanligvis utstyrt med både maskingevær og kanoner. Pansertog var i bruk fra slutten av 1800-tallet og frem til andre verdenskrig. Etter 1945 ble improviserte pansertog tatt i bruk til sikkerhetsoppdrag langs de sårbare jernbanelinjer mot irregulære motstanderne, de fleste var lokalt produserte. De hadde vist seg effektiv som et defensiv våpen for beskyttelse av jernbaneinfrastrukturen mot sabotasje og fiendtlige bevegelse, men var ikke lenge velegnet for å delta i en konvensjonell krig. Et billig alternativ var å omstille panservogn til å kjøre som et jernbanekjøretøy på skinnene.
Marie Hauge
Marie Octavia Nielsen Hauge (født 8. juli 1864 i Drammen, død 11. november 1931 i Oslo) var en norsk maler.
Randy Jones
Randy Jones (født 13. september 1952 i Raleigh i Nord-Carolina) er en amerikansk disco- og popsanger og skuespiller.
Randy Jones var den opprinnelige cowboy fra Village People til 1981 og har siden etablert en solokarriere.
Arkeoastronomi
Arkeoastronomi er det tverrvitenskapelige studiet av forhistoriske kulturers observasjoner av og forestillinger om himmelfenomen. Hvordan folk i fortiden «forsto fenomen i himmelen, hvordan de brukte fenomen i himmelen, og hvilken rolle himmelen hadde i deres kulturer.» Denne vitenskapen, sammensatt av to begreper, arkeologi og astronomi, anvender mange ulike kilder, blant annet forhistoriske monument som for eksempel steinsettinger.
Interferens
Når slik interferens opptrer over et større område, vil den skapte bølgebevegelsen få et karakteristisk mønster. Interferens kan oppstå for alle typer bølger. Det resulterende bølgemønsteret kan lettest beskues i vannbølger og lys under bestemte forhold. Ved utbredelse av slike bølger i nærvær av vegger eller smale åpninger, oppstår diffraksjon av bølgene. Dette kan igjen forklares ved interferens som formulert i Huygens-Fresnels prinsipp.
Matematisk beskrivelse
der Δ = φ1 - φ2 er faseforskjellen mellom de to bølgene. Denne holder seg konstant når bølgene er 100% koherente. Da oppstår en ny bølge av samme type med amplitude og derfor midlere intensitet
Bruk av fasevektorer
der i = √(-1) er den imaginære enheten. Addisjon av to slike bølger gir nå
Youngs dobbeltspalteeksperiment
Betrakter man lys av samme frekvens, vil da summen av de to bølgene i punktet P være
Den midlere intensiteteten i punktet P i retning θ blir nå
Viivi Luik
Viivi Luik er gift med forfatteren og diplomaten Jaak Jõerüüt (født 1947).
Luik ble i 1988 tildelt Juhan Liiv-lyrikkprisen og i 1992 Den estniske stats kulturpris.
Suir
Elvens løp
Elven Suir har sitt utspring i skråingene av fjellet Devil's Bit, like nord for Templemore i grevskapet Tipperary. Den renner så sørover gjennom Loughmore, Thurles, Holycross, Golden og Knockgraffon. Etter at elvene Aherlow og Tar har rent inn i den vender den mot øst ved Comeraghfjellene. Den markerer grensen mellom grevskapene Waterford og Kilkenny. Deretter renner den gjennom Cahir, Clonmel og Carrick-on-Suir før den når Waterford. Der møter den Barrow ved Cheekpoint og renner ut i en stor estuar hvor Waterfords havn ligger og som kan håndtere store skip på 2000 dødvekttonn.
Fiske
Elven er populær blant sportsfiskere, den har rikelige reserver av ørret og laks. Gjennomsnittlig størrelse på ørreten varierer fra rundt 340 g til 900 g i forskjellige områder, avhengig av habitatet. Levetiden deres er relativt kort og få ørreter overstiger 4 år. Mens Suir har rekorden for en laks tatt fra en irsk elv (vekt 26 kg, tatt på flue i 1874), som tilfellet er i mange andre atlantiske elver, har laksebestanden vært i tilbakegang de siste årene.
Matthew Raper
Matthew Raper (født 1705, død 1778) var en britisk astronom, matematiker og forsker på flere ulike felt.
Mammillaria elongata
Mammillaria elongata er en blomstrende art i kaktusfamilien. Planten er originalt fra Mexico, og er svært dyrkbar. Planten vokser i tette tuer, som blir 10-20 cm høye. Hver gren har fler vorter med 18-20 hvit-gule, innoverbøyde torner. Tornene danner et beskyttende lag over hele plantene. Blomstene er svakt rosa på de indre kronbladene.
Posts korrespondanseproblem
Eksempel
Videre vil alle repetisjoner av sekvensen også være ei løsning.
John Li Xiting
Biskop Li ble rektor for presteseminaret i Chengdu da det gjenåpnet i 1984. Han hadde vært syk i mange år, og trakk seg fra styret der i 1986.
Hey You, Pikachu!
Hey You, Pikachu! (japansk: ) er et videospill til Nintendo 64 utviklet av Ambrella og utgitt av Nintendo. Det ble først utgitt i Japan 12. desember 1998, og i Nord-Amerika 6. november 2000.
Spillet har talegjenkjeningsteknologi som brukes til å snakke til Pikachu, som er spillets hovedperson. Det er ett av bare to spill som bruker Nintendo 64s Voyce Recognition Unit (VRU), et ekstratilbehør til Nintendo 64 som analyserer menneskestemmen. Det er også det eneste spillet som bruker VRU som har blitt utgitt i USA. Lignende teknologi har imidlertid senere blitt bygd inn i den håndholdte konsollen Nintendo DS og blitt brukt i GameCube-spill som Mario Party 6.
William Harvell
William Gladstone Harvell (født 25. september 1907 i Farnham, død 13. mai 1985 i Portsmouth) var en britisk syklist som deltok i de olympiske leker 1932 i Los Angeles.
Wilfred Ndidi
5. januar 2017 skrev han under for Leicester til 30. juni 2022. Han kom fra den belgiske klubben Genk.
William Masters
William Howell Masters (født 27. desember 1915, død 16. februar 2001) var en amerikansk gynekolog. Han er best kjent for sine pionerstudier sammen med Virginia E. Johnson på menneskelig seksualrespons og diagnosen og behandling av seksuelle dysfunksjoner. Masters og Johnson utga bøkene Human sexual response 1966 og Human sexual indaquecy i 1970.
Warwick Davis
Biografi
Som hans offisielle internettside forteller, ble Davis skuespiller av ren tilfeldighet. Da han var 11 år gammel (i 1981) hørte hans bestemor en radioreklame som ønsket personer som var 4 fot eller kortere til Star Wars Episode VI: Jediridderen vender tilbake. Siden hun visste at han var en stor fan av Star Wars-filmene, var dette en drøm som gikk i oppfyllelse. Han skulle opprinnelig være en statist, men da Kenny Baker, som opprinnelig skulle være Wicket W. Warrick, ble syk, plukket George Lucas ut Davis som den nye Wicket etter å ha sett hvordan Davis oppførte seg som Ewok. Davis baserte sine Ewok-bevegelser på hvordan hunden hans beveget seg, og tiltet hodet fra side til side når han så noe merkelig. Et lite kjent faktum er at under produksjonen av filmen, gjorde Davis sin egen film som Wicket, en «håndokumentar», såkalt «mockumentary», som han laget ved hjelp fra assistentregissøren av Return of the Jedi, David Tomblin. Den ulanserte filmen var et fiktivt syn på hans valg om å bli skuespiller og å opptre i filmen, og hans transformasjon til Wicket the Ewok. Davis var så talentfull som Wicket at han gjentok rollen i TV-filmene Caravan of Courage: An Ewok Adventure og Ewoks: The Battle for Endor. I 1985 arbeidet han sammen med David Bowie i filmen Labyrinth.
Bærum sykehus
Gamle Bærum sykehus
Bærum sykehus i Sandvika i Bærum ble bygget i 1924. Disse bygningene er bygget i nybarokk stil og er foreslått vernet. Senere er det ført opp en rekke moderne bygninger i tilknytning til de gamle.
Jwala Singh
Han blei medlem av NKP(Maobadi) og journalist i Siraha-distriktet i partiets ukeavis Janadesh.
Bettina Wiegmann
Etter VM i 1999 og OL i 2000, ble Wiegmann tatt ut til spill i WUSA, og hun spilte for Boston Breakers. Wiegmann ble imidlertid skadeforfulgt, og hun avsluttet oppholdet etter 2002-sesongen, og dro tilbake til Brauweiler Pulheim, der hun spilte ut 2003, før hun la opp.
Yulimar Rojas
Pr juni 2022 innehar hun verdensrekord og olympisk rekord i tresteg (15,67 m), verdensrekord i tresteg innendørs (15,74 m) og nasjonal rekord i lengdehopp innendørs (6,81 m) og utendørs (6,93 m).
Dag Spantell
The Shadows inspirerte ham i 1962 til å starte instrumentalbandet Beatboys, der han spilte rytmegitar. Dette bandet holdt sammen til 1965, da Spantell sluttet for å starte The Misfits. Etter to år med The Misfits gikk han over til Happie, hvor han ble i to år og fikk sin platedebut.
Langøya (Holmestrand)
Kalksteinsbrudd
Frantzefoss Bruk tok i en periode ut kalkstein til sin kalkproduksjon.
Avfallsdeponi
Siden 1993 bruker Norsk Avfallshandtering dagbruddene til deponi av farlig uorganisk avfall. En stor del av avfallet er gips, som dannes når flygeaske fra forbrenningsanlegg blandes med og nøytraliserer svovelsyre. Dessuten finnes et basseng for utreagering av reaktive metaller; hovedsakelig magnesiumslam og andre alkali- og jordalkalimetall. Avfallet reagerer kraftig i kontakt med vann og avgir varme og ulike gasser (H2, NH3, PH3). Det finnes også en tank for avgiftning av cyanidholdig avfall. Avgiftningen skjer i alkalisk miljø med natriumhypokloritt. Cyanidforbindelsene omdannes til karbondioksid og nitrogengass. Disse avfallsfraksjonene taes ikke lengre imot, og disse behandlingsløsningene er ikke lenger en del av driften. Miljødirektoratet har tillatt årlig mottak av maksimalt 500.000 tonn uorganisk farlig avfall (herunder uorganisk syrer, aske og alunskifer) og 500.000 tonn forurensede masser (forurenset grunn, knust betong, slam og sedimenter). Deponiet vil etter planen være fullt før 2025.
Comandante Luis Piedrabuena
Byen ble grunnlagt i 1859 på Pavónøya i Santa Cruz-elva, av den argentinske sjøfareren og patrioten Luis Piedrabuena. Byen har tidligere hett «Paso Río Santa Cruz» og «Paso Ibáñez», og fikk sitt nåværende navn 24. august 1933 til ære for sin grunnlegger.
Kjell Nupen
Biografi
Nupen arbeidet med beslektede tema og fargevalg i det meste av kunstnerskapet.
Aladdin Sane
Plasseringer
Album Singel
Nordheimsdalen naturreservat
Nordheimsdalen naturreservat er et område på rundt 13 km² og ligger i Aurland og Lærdal kommune i Vestland fylke. Skogsområdet, med alt plante- og dyreliv, ble fredet i 17. desember 1999.
Konkret poesi
Konkret poesi (av latin: concretum, «det sammenvokste», «det sansbare») eller konkretisme er en retning innafor lyrikken der det typografiske arrangementet er like viktig for helhetsopplevelsen av diktet som de lydlige effektene og ordenes betydningsinnhold.
En annen form for konkretisme er den som legger avgjørende vekt på diktets auditive (lydlige) side. Dette er dikt som primært må høres. En pioner innafor denne formen for poesi var den tyske dadaisten Kurt Schwitters, som tidlig i forrige århundre framførte sine nonsensdikt med ekstrem stemmebruk, og som også eksperimenterte med nye opptaksteknikker.
Bothrorrhina radama
Bothrorrhina radama er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor til stor, svært kraftig, blank, mørk gullbasse uten metallisk glans.
Johann Caspar Lavater
Han betraktes som en pioner innen personlighetspsykologien. Han mente blant annet at ansiktet speiler sjelens natur og at kroppsbevegelsene uttrykker menneskets karakter, slik at det var mulig å slutte seg til psykologiske kvaliteter ut fra et menneskes utseende og opptreden.
Den doriske halvøy
Nordkysten er flat, med lange strender hvor meltem-vindene blåser om sommeren. Sydkysten er preget av kraftig forrevne klipper og innskåret av utallige bukter. På grunn av topografien med mange bukter og havner, er regionen hyppig besøkt av lystbåter, og er vanligvis fast post på programmet for båtturer som arrangeres fra Bodrum eller Marmaris.
Nagasaki-martyrene
Forhistorie
Situasjonen ble tilspisset da det spanske skipet San Felipe i 1596 strandet ved den japanske kysten - det var på vei fra Mexico (Ny-Spania) til Manila. Da japanerne beslagla skipslasten, vendte kapteinen seg til Hideyoshi og forsøkte å sette ham på plass ved å vise til at hans konge, Filip II av Spania, hadde stor makt, og beskrev Spanias velde for Hideyoshi på en globus. Da denne ville vite hvordan et så lite land kunne utøve så stor innflytelse, skrøt kapteinen:
Helligkåring
Paul Miki og hans ledsagere ble saligkåret den 14. september 1627 av pave Urban VIII. Pave Pius IX helligkåret så Nagasaki-martyrene den 8. juni 1862.
Gravene i Roskilde domkirke
Gravene i Roskilde domkirke inneholder gravene til 20 danske konger og 17 dronninger. I tillegg til de kongelige gravene og epitafiene, finnes det et stort antall andre adelige og borgerlige gravminner. Til sammen er det 16 epitafier og 180 gravstener, en stor del av disse er fra middelalderen.
Helligtrekongers kapell
Christian I og Dorothea døde i henholdsvis 1481 og 1496 og begge to er gravlagt under gulvet. På stedet de ligger er det lagt to stener som markering.
Frederik II (1534-1588, konge 1559–1588) og dronning Sophies minnesmerke står ved siden av Christian IIIs. Det ble til på initiativ av Christian IV og moren, enkedronning Sophie og var bestilt hos Gert van Egen i 1589. Gert van Egen var ansatt i kong Frederik IIs tjeneste som stenhugger på Kronborg og det antas at han har hatt viktige oppdrag med utsmykkingen av slottet.
Christian IVs kapell
I 1688 ble sarkofagen erstattet av den nåværende. Den ble utført av Küblich i samarbeid med Johan Kohlmann og Jean Henri de Moor etter tegninger av Lambert van Haven. Sophie Amalies sarkofag er utført av samme. Hvor det har blitt av den opprinnelige sarkofagen vet man ikke.
Tradisjonen med at de tre sølvløvene vokter den avdøde monarkens castrum doloris har holdt seg siden og er det eneste de benyttes til.
Frederik Vs kapell
Frederik var gift to ganger, hans første ektefelle var Louise av England (1724–1751) og etter hennes død giftet han seg med Juliane Marie (1729–1796). Begge ektefellene ligger i kapellet.
Christian VIIs sarkofag er utført av Matthias Hansen under onkelen C.F. Hansens ledelse. Arkitekt Jørgen Hansen Koch har satt et markant preg på kapellet. Koch hadde blitt kjent med Christian Frederik, den senere Christian VIII under et opphold i Italia i 1819 og de knyttet et livslangt vennskap. Da Frederik VI døde i 1839 hadde Koch et utkast til kiste klart allerede fire dager senere og fikk dette godkjent av den nye kongen, Christian VIII. Kisten ble benyttet til selve bisettelsen.
Frederik VI (1768-1839) var konge av Danmark 1808–1839 og av Norge 1808–1814. Han var sønn av Christian VII og Caroline Mathilde. Frederiks popularitet var synkende de siste årene av hans tid på tronen og københavnerne buet da kisten hans ble ført gjennom Københavns gater på vei til Roskilde. Da prosesjonen nærmet seg Roskilde tok bønder i området kisten ned og bar den det siste stykket til domkirken. Handlingen var en gest for å vise kongen takknemlighet for opphevelsen av stavnsbåndet og bøndenes bedrede vilkår.
Christian VIII (1786–1848), gjerne omtalt som Christian Frederik i Norge, var i to adskilte tidsperioder konge av Norge og deretter konge av Danmark. Han var konge av Norge 17. mai 1814–10. oktober 1814 og av Danmark fra 1839 til sin død. Christian var gift to ganger; først med Charlotte Frederikke som han fikk sønnen Frederik VII med. Paret ble senere skilt og han giftet seg med Caroline Amalie. Christian VIII var den siste eneveldige kongen i Danmark og dermed den siste som ble salvet og som satte kronen på sitt eget hode.
Christian IXs kapell
I 1957 ble kisten flyttet til krypten under kapellet og i september 2006 ble den sendt til Russland. Det hadde vært dronningens ønske å bli gravlagt ved siden av ektemannen Alexander III i Peter og Pauluskatedralen i St. Petersburg når Russland ble fritt.
Thurles
Middelalderen
Mot slutten av 1100-tallet begynte O'Donoghue-klanen å miste makten, og på begynnelsen av 1200-tallet hadde det normanniske Butler-dynastiet blitt mektige. Butler-dynastiet har preget Thurles’ tidlige utvikling. Deres arkitektoniske arv kan sees i dag med to av de opprinnelige festninger tilknyttet Butler som fortsatt står ( Black Castle nær sentrum og O'Fogarty Castle ved elven Suir). Theobald Walter, 1. baron Butler (Theobald Butler) var stamfaren til den irske grenen av Butler-dynastiet. Faren hans hadde vært den arvelige innehaveren av posisjonen som Chief Butler of England, og da Theobald hjalp kongene Henrik II av England og Johan av England i deres invasjoner av Irland, ble han utnevnt til «Chief Butler of Ireland». Han ble også bevilget en stor del av den nordøstlige delen av kongeriket Limerick. Senere i 1328 ble hans etterkommer, James Butler, opprettet jarl av Ormonde av kong Edvard III av England.
Sara Kolak
Hun representerte Kroatia under Sommer-OL 2016 i Rio de Janeiro, der hun tok gull i spydkast.
Mølletangen
Mølletangen ligger på sydsiden av Brevikstrømmen som leder inn til industrien i Bamble og Grenland i Telemark. På motsatt siden av Brevikstrømmen ligger Strømtangen i Brevik.
Klassen (TV-serie)
Klassen er en norsk TV-serie for barn og ungdom som hadde premiere på NRK Super siden 2019.
Hovedroller (sesong 1–3)
Roller (sesong 1–3)
Nicklas Axelsson
I mars 2008 vant Axelsson den andre etappen av Settimana Internazionale Coppi e Bartali. Han endte på fjerdeplass sammenlagt.
I september 2009 testet han igjen positivt på EPO og ble utestengt på livstid.
Leander Starr Jameson
Tidlig liv og familie
Jameson var en stund induna for matabelekongens favorittregiment, Imbeza. Lobengula uttrykte glede over Jamesons vellykkede medisinske behandling ved å hedre ham med den sjeldne statusen induna. Selv om Jameson var en hvit mann, gikk han gjennom innlemelsesseremoniene som var forbundet med denne æren.
Jameson-raidet
Rhodes håpet at intervensjon fra BSACs privaye hær kunne tenne et opprør blant uitlanderne som ville føre til at regjeringen i Transvaal ble kastet. Rhodes' styrker ble samlet i Pitsanistripen for dette formålet. Joseph Chamberlain informerte Robert Arthur Talbot Gascoyne-Cecil 2. juledag om at et opprør var forventet og at han var klar over at en invasjon ville settes i gang, men visste ikke når. Det etterfølgende Jameson–raidet ble en katastrofe og endte med at invasjonsstyrkene måtte overgi seg. Chamberlain fikk ved Highbury et hemmelig telegram fra kolonikontoret den 31. desember som informerte ham om at raidet var i gang.
Senere politisk karriere
Til tross for raidet hadde Jameson et vellykket politisk liv etter invasjonen og fikk mange æresbevisninger senere i livet. Jameson ble i 1903 leder av det progressive (britiske) partiet i Kappkolonien. Han var statsminister fra 1904 til 1908 og var leder av Unionist Party fra det ble grunnlagt i 1910 til 1912. Jameson ble adlet som baronett i 1911 og returnerte til England i 1912.
Biografier og portretter
Jamesons liv er tema i en rekke biografier, inkludert The Life of Jameson av Ian Colvin (1922) og Dr. Jameson av G.Seymour Fort (1918). Jameson–raidet har vært tema for tallrike artikler og bøker og forblir en fascinerende historisk gåte mer enn hundre år etter at hendelsene i raidet fant sted.
Norgesmesterskapet i fotball for menn 1960
Rosenborgs vinnerlag: Sverre Fornes, Nils Arne Eggen, Kjell Hvidsand, Olav Wang, Harald Gulbrandsen, Egil Nygaard, Eldar Hansen, Birger Tingstad, Paul Fornes, Kåre Rønnes, Svein Erik Jakobsen.
Finale
Omkamp
New Zealands kvinnelandslag i fotball
New Zealand kvalifiserte seg til VM i 1991 gjennom å vinne OFC Women's Championship mot Australia og Papua Ny-Guinea over to kamper, Australia ble slått på målforskjell. I gruppen i selve sluttspillet endte New Zealand sist med tre tap. I kvalifiseringen til VM i 1995 ble det omvent; da vant Australia på målforskjell etter at de to lagene vant en kamp hver. OFC Women's Championshop hadde økt i antall medlemsland, og i 1998 (og dermed kvalifiseringen til VM i 1999) ble mesterskapet spilt som en tradisjonell turnering. I finalen møttes igjen New Zealand og Australia. Australia vant 3-1. Neste oseaniamesterskap ble arrangert som en liten liga der alle lag møttes én gang. Også denne gang vant Australia og ble kvalifisert til VM i fotball for kvinner 2003.
Operasjon Kheibar
Ettervirkning
Til sist fikk Iran rundt 20 000 døde i slaget om sumpene og påførte Irak kun 9 000 døde. Men for Irak var selv 9 000 altfor mye. Etter slaget forsøkte Iran uten hell å gjenerobre motorveien mellom Bagdad og Basra med Operasjon Badr i 1985. Ved slutten av krigen kunne Irak forvise iranerne fra Majnoon ved å benytte et storstilt angrep med bruk av giftgass.
Typodryas
Levevis
Som andre trebukker lever larvene av de fleste artene i død ved. De voksne billene er oftest nattaktive.
Den gamle kirkegård i Łódź
Den gamle kirkegård i Łódź (polsk Stary Cmentarz) ble grunnlagt i 1855 ved Ogrodowa- og Srebrzyńska-gaten. Den er med sine mange storartede arkitektoniske monumenter en av byens vakreste spaserplasser.
Ada de Warenne
Ekteskap
Ada og Henrik ble gift i England i 1139 Som en del av hennes ekteskapspakt fikk den nye hertuginnen Ada tildelt privilegiene av Haddington, foruten også andre i området i East Lothian. Tidligere ble det sagt at setet for «thegn» eller «thane» i Haddington hadde vært det første kongelig burgh i Skottland, opprettet av hertuginne Adas svigerfar, kong David I av Skottland, som holdt det sammen med kirken og en mølle.
I tett rekkefølge døde både hennes ektemann og kong David, henholdsvis i 1152 og 1153. Etter at Henrik ble gravlagt ved Kelso Abbey fikk kong David gjennomført at hans sønnesønner skulle etterfølge ham, og ved Scone den 27. mai 1153 ble den tolv år gamle gutten erklært som Malcolm IV av Skottland. I forbindelse med sin kroning ble hans bror Vilhelm utnevnt jarl av Northumbria, skjønt dette området ble levert tilbake til kong Henrik II av England av Malcolm i 1157. Den unge enken Ada trakk seg tilbake til sine landområder ved Haddington.
Salemmarsjen
Salemmarsjen er en årlig demonstrasjon i den svenske byen Salem, som har blitt gjennomført siden 2000 i tilknytning til årsdagen for mordet på Daniel Wretström, som var en svensk 17-åring som ble drept av en ungdomsgjeng med innvandrerbakgrunn i 2000. Demonstrasjonen arrangeres av Salemfonden, som beskriver formålet som å demonstrere «mot svenskhat och det urskillningslösa svenskfientliga våldet». Flere av organisasjonene som deltar har blitt beskrevet som nasjonalister, rasister, nynazister eller nazister (selv om marsjens offisielle formål i seg selv ikke har noe med nazisme i historisk forstand å gjøre, men snarere er uttrykk for en generell innvandringsmotstand). Salemmarsjen har fått medieoppmerksomhet fordi det ofte har kommet til voldelige sammenstøt med motstandere på ytre venstre fløy (bl.a. Antifascistisk aksjon) og som følge av dette store politioppbud i tilknytning til arrangementet.
Hermetikkindustriens Laboratorium
Norconserv
Hermetikkindustriens Laboratorium og Norges Hermetikkfagskole ble slått sammen til en stiftelse med navnet Stiftelsen Norconserv. Dette ble offisielt i 1985, selv om det mer eller mindre fungerte slik fra 1982.
I 2003 ble det opprettet et Norconserv AS. Stiftelsen Norconserv og andre aktører var aksjeinnehavere.
1. januar 2008 gikk Norconserv inn som et datterselskap i konsernet Nofima AS, fra 1. juli 2011 som en integrert del av Nofima, sammen med de andre datterselskapene.
Vanndamp
Generelle egenskaper
Atmosfæren inneholder den mengden vanndamp den gjør på grunn av avgrensinger i forhold til partialtrykket og temperaturen. Duggpunkttemperatur og relativ fuktighet er retningslinjer for vanndampprosessen i vannets kretsløp. Tilført energi, som sollys, kan føre til mer fordampning fra havoverflaten eller mer sublimasjon fra is og snø. Balansen mellom kondensasjon og fordampning gir vanndampens partialtrykk (forkortet til vanndamptrykket).
The Amazing Race Canada 3
The Amazing Race Canada 3 var den tredje sesongen av den canadiske realityserien . Serien er basert på den amerikanske serien The Amazing Race. Den tredje sesongen fulgte tolv lag, alle bestående av to personer med en eksisterende relasjon, i et kappløp rundt om i Canada og verden. Hovedpremien i konkurransen er 250 000 CAD, muligheten til å fly hvor som helst i verden på Business Class med Air Canada i løpet av ett år, en Chevrolet Colorado "Z71" til hvert av lagmedlemmene, i tillegg til gratis drivstoff for livet til hvert av lagmedlemmene hos. Jon Montgomery, programleder i de foregående sesonger, ledet også den tredje sesongen av programmet.
Vanndamp
Metningstrykk
Det maksimale partialtrykket til vanndamp i luft varierer med temperaturen og kalles metningstrykket. Her vil det betegnes ved P_*, mens innen meteorologi er det mer vanlig å benytte es. Når dampen er i termodynamisk likevekt med flytende vann, vil like mange vannmolekyler forlate vannet og gå over i dampen som det antallet som returnerer til vannet.
The Amazing Race Canada 3
Etappe 6 (Québec → Prince Edward Island → Ontario)
I sesongens eneste Snarvei, måtte lagene dra til vitenskapsmuseet Science North. Der måtte lagene mate en Blanding-skilpadde (Emydoidea blandingii) med en skål bestående av stor melbille, sirisser og zophobas-larver. I tillegg måtte hvert lagmedlem spise hver sine boller med samme måltid. Første laget som spiste opp måltidene, vant Snarveiledetråden. I denne etappens Veivalg, måtte lagene velge mellom Analyze (Analysere) eller Synchronize (Synkronisere). I begge Veivalgsoppgavene, var det bare plass til fire lag om gangen. I Analyze, måtte lagene dra til treningsfasilitet for åstedsgranskning ved Laurentian University. Der måtte lagene finne ti biter av bein og tenner på et simulert åsted og markere dem med flagg. Deretter måtte de måle eksakte avstanden og skalere og merke det av på et bevisark. Når bevisene hadde blitt framstilt riktig grafisk, ville en åstedgransker gi dem neste ledetråd. I Synchronize, måtte lagene dra til Jeno Tihanyi Olympic Gold Pool. Der måtte lagene trene synkronsvømming med seks andre synkromsvømmere. Lagene måtte lære og vise koreografert nummer i takt med musikken. Når treneren synes de var synkrone, ville hun gi dem neste ledetråd. I denne etappens Veisperring, måtte et lagmedlem lære seg hjerte-lunge-redning fra en demonstrasjonsvideo. Deretter måtte de gå inn på et rom, hvor en medisinsk krise ble simulert, og riktig utføre hjerte-lunge-redning på en livredningsdukke i to minutter. Klarte de å få puls i dukken, ville de få neste ledetråd.